钦定古今图书集成/明伦汇编/氏族典/第521卷 > 薛仁德
## 钦定古今图书集成/明伦汇编/氏族典/第521卷 > 薛仁德

按《嘉兴府志》：“仁德，吴中戎府右职，倜傥好施，为苏州
中令，官诰使。自郊劳迄祖饯，贶遗礼币一万馀缗。礼
毕还府，过崇德堰，见牵船人多荷槁，薛惊异。会令佐
来谒，因问之，对曰：‘崇德当驿路冲要，所逋秋税甚多，
堰役夫皆是物也’。薛曰：‘今夕试与考核簿籍，实欠几
何’？明日舣舟相待，令佐侵晨具籍呈之，所欠九百馀”
缗。薛欣然，命从者阅视橐装，几及其数，捐舟送县，空
载而去。